open-index/open-wikipedia-markdown huggingface dataset:
Կրկնազատիկ

**Կրկնազատիկ** կամ **Նոր Կիրակի**, Հայ Առաքելական եկեղեցու տոներից է, նշվում է Զատիկին հաջորդող առաջին կիրակի օրը։ Հինանց շրջանի հաջորդ կիրակիների հետ միասին կազմում են զատկական տոնական հանդիսությունների շարունակությունը։ Բնութագրվում են ծիսական ուտեստով (կարմիր, կանաչ ձվեր, փլավ և այլն), ուխտագնացությամբ, մատաղով, նվագածությամբ ուղեկցվող երգ ու պարով, լարախաղացությամբ և այլ զվարճություններով։

## Պատմություն
Սուրբ Զատկից մինչև Հոգեգալուստ ընկած հիսուն օրերի շրջանը կոչվում է Հինունք կամ Հինանց շրջան, այսինքն` 50 օր։ Հիսուն օրերն էլ նվիրված են Հիսուս Քրիստոսի Հարությանը, և այս ընթացքում Եկեղեցին պասի օրեր չի նշանակում։

Ինչպես Մեծ պահքի շրջանի կիրակիները, Հինունքի 7 կիրակիները նույնպես Հայ Առաքելական Եկեղեցու տոնացույցով անվանակոչված են առանձին անուններով, որոնք ևս խորհրդանշում են քրիստոնեական որևէ իրողություն, հիշատակում կամ գաղափար։ Հինունքի ընթացքում հանդիպող կիրակիները, ըստ հերթականության, կոչվում են հետևյալ անուններով. Նոր Կիրակի կամ Կրկնազատիկ, Աշխարհամատրան կամ Կանաչ Կիրակի, Կարմիր Կիրակի, Երևման Խաչ, Երկրորդ Ծաղկազարդ, Հոգեգալուստ։

Հինանց կիրակիների շղթայի սկիզբը Նոր Կիրակին է, որը հաջորդում է Սուրբ Զատկի տոնին։ Կաթոլիկ եկեղեցին այս կիրակին կոչում է «Սպիտակ կիրակի»։ Սպիտակ անվանումը խորհրդանշորեն ակնարկում է եկեղեցում մկրտությամբ, հաղորդությամբ տեղի ունեցող հոգևոր մաքրագործումը։ Ուղղափառ եկեղեցում ընդունված է այս կիրակին անվանել «Թովմասի կիրակի»։ «Տեսնել և հավատալ» արտահայտությունը կապված է Առաքյալ Թովմասնի հետ, ով մինչև չտեսավ, չհավատաց։

Ավանդույթի համաձայն` կրկնազատկի տոնին Մատենադարանի ձեռագրապահոցից դուրս է բերվում և Արագածոտնի թեմի Մուղնու Սուրբ Գևորգ եկեղեցի տարվում Շուրիշկանի Ավետարանը (1498 թվական)։ Ավետարանին նվիրված են բազում երգեր ու ստեղծագործություններ։ Այդ օրը շատերն ուխտի են գնում Մուղնու Սուրբ Գևորգ եկեղեցի։

## Ծանոթագրություններ

Կատեգորիա:Ծիսակատարություններ
Կատեգորիա:ՀԹՎ 2023 հոդվածներ
Թադևոս (Կաֆայի եպիսկոպոս)

**Թադևոս** (կամ **Թադեոս** ), 14-րդ դարի հայ եկեղեցական գործիչ։ 1321 թվականին կամ դրանից էլ առաջ Աղվանքի կաթողիկոս Ստեփանոս IV-ի կողմից օծվել է որպես հայ առաքելական եկեղեցու Կաֆայի (ներկայիս Թեոդոսիայի) թեմի եպիսկոպոս  : Հռոմի Հովհաննես XXII պապի պապական բուլլան՝ *՝ Doctor gentium egregius*, թվագրված 1321 թվականի նոյեմբերի 22-ին, նրան բնորոշում է որպես «կործանման որդի... ով առանձնացել է եկեղեցու հետ միասնությունից»։ Նա դեմ էր լատին եպիսկոպոս Ջերոմ Կատալոնացու նշանակմանը պաշտոնի։ Այդուհանդերձ՝ 1322 թվականին հենց ինքն էլ կաթոլիկություն է ընդունել և միացել Դոմինիկյան միաբանությանը։ Նրան, հավանաբար, խոստացել են, որ կփոխարինի Ջերոմին, երբ վերջինս մահանա։ Այս ժամանակաշրջանի Կաֆայի կաթոլիկ եպիսկոպոսների ժամանակագրությունը որոշ չափով խառնված է։ 

Ավելի ուշ՝ 1322 թվականին, Թադևոսը Ջերոմի հետ մեկնել է Ավինյոն՝ Հռոմի պապին այցելելու նպատակով։ 1323 թվականին նա դեռ այնտեղ է գտնվել։ 1323 թվականին Կիլիկյան Հայաստանի թագավոր Լևոն II- ին ուղղված նամակում Մարինո Սանուդո Տորսելոն գրում է, որ «Եղբայր Թադեոսն ու նրա աջակիցները, ձեր բանագնացները, որոնք այժմ գտնվում են հռոմեական կուրիայում, կկարողանան բանավոր զեկուցել ձեզ, երբ վերադառնան ձեզ մոտ», թե ինչպես էր Սանուդոն աղաչում, որ օգնություն հասցվի Հայոց թագավորությանը։

1328 թվականին Թադևոսը նշանակվել է Կոռիկոսի լատինական/կաթոլիկ եպիսկոպոս։ 1334 թվականին նա փոխարինել է Ջերոմին որպես Կաֆայի եպիսկոպոս և այդ պաշտոնը վարել է մինչև իր մահը, որը տեղի է ունեցել 1357 թվականին։

Թադևոսը հայերեն է թարգմանել Դոմինիկյան Բրեյվիարիի/վարքականոնի մի մասը։ Փոլ Ռայանթը, խմբագրելով 1291 թվականին Ակրայի անկման լատիներեն պատմությունը՝ *Ystoria de desolatione et conculcatione civitatis Acconensis et tocius terre sancte*,, այն վարկածն է առաջ քաշել, որ դրա հեղինակը՝ Թադեոս Նեապոլցին, նույն ինքը՝ Թադևոս Կաֆացին է։ Սակայն այս վարկածը չափազանց անհավանական է համարվում։

## Նշումներ

## Ծանոթագրություններ

## Գրականություն
*Loenertz, Raymond-Joseph. "Deux évêques dominicains de Caffa: frère Thaddée d'Arménie et frère Matthieu Manni de Cortone." *Archivum Fratrum Praedicatorum* **5** (1935): 346–357
*Richard, Jean. "Deux évêques dominicains agents de l'Union arménienne au Moyen-Âge." *Archivum Fratrum Praedicatorum* **19** (1949): 255–265.

Կատեգորիա:Հայ կաթողիկե եպիսկոպոսներ
Կատեգորիա:ՀԹՎ 2023 հոդվածներ
Կատեգորիա:Ղրիմահայ կրոնական գործիչներ
Կատեգորիա:Հայերը Թեոդոսիայում
Սուրբ Հակոբի տոն

**Սուրբ Հակոբի տոն**, Հայ Առաքելական Սուրբ Եկեղեցու տոն նվիրված Սուրբ Հակոբ Մծբնա Հայրապետին։ Նշվում է դեկտեմբերի տասին հաջորդող կիրակի օրը։ Ընտանեկան տոնախմբություն էր հատկապես սրբի անունը կրող մարդկանց տանը։ Խորհրդանշում էր տնտեսական տարվա ավարտը։

## Պատմություն
Ըստ վարքագրական աղբյուրների Հակոբ Մծբնացին եղել է պարթևական տոհմից և Գրիգոր Լուսավորչի հորաքրոջ որդին։ Ծնվել է Մծբինում, ապրել է Կեսարիայում, Պարսկաստանում։ Ապրելով արքունիքում ու ունենալով հնարավորություն օգտվելու կյանքի նյութական բարիքներից՝ Սուրբ Հակոբն ընտրում է ճգնավորական կյանքը՝ բռնելով հագևորականի ուղին։ Ըստ ավանդության վերադառնալով Մծբին` հանդիպում է Մարուգե ճգնավորին, և նրանից լսելով, որ մարդկանցից շատերը թեպետ հավատքի են եկել, բայց թերահավատ են և կասկածում են Նոյյան տապանի գոյությանը, որոշում է բարձրանալ լեռը` տապանը տեսնելու և իր հետ մի մասնիկ բերելու։ Սակայն չկարողանալով հասնել Արարատի գագաթը՝ երկար տանջվելուց և աղոթելուց հետո ննջում է։ Տիրոջ հրեշտակն այցելում է նրան և տապանից մի մասունք դնում գլխի տակ։ Ըստ ավանդության, Սուրբ Հակոբի պառկած տեղում սառնորակ աղբյուր է բխում՝ բուժիչ և հրաշագործ հատկություններով, իսկ աղբյուրի կողքին հետագայում սրբի անունով եկեղեցի է կառուցվում։ Նոյյան տապանի այդ մասունքը պահվում է Մայր Աթոռ Սուրբ Էջմիածնում։ Այն անփուտ փայտից է և դարերի ընթացքում չի քայքայվել։

Տոնն ունի նախընթաց հնգօրյա պաս։ Այս շաբաթապահքը սահմանված չէ Սուրբ Հակոբի պատվին, այլ տարվա չորս եղանակների պահքերից ձմեռնամուտի շաբաթապահքն է, և քանի որ պահքին հաջորդող շաբաթ օրը Սուրբ Հակոբ Մծբնա հայրապետի տոնն է, ապա ժողովրդի կողմից տրվել է Ս. Հակոբի պահք անունը։

Հակոբ Մծբնա Հայրապետի հիշատակության օրվա առթիվ Սուրբ Հակոբի անունը կրող եկեղեցիներում մատուցվում է Սուրբ Պատարագ։ Այդ օրը Հակոբ անունը կրող անձանց անվանակոչության և Հակոբյան գերդաստանների տոնն է։

## Ծանոթագրություններ

Կատեգորիա:ՀԹՎ 2023 հոդվածներ
Ջո Ադամով

**Ջո Ադամով** (իսկական անունը՝ **Իոսիֆ Համայակի Ադամով**, ), հայկական արմատներով խորհրդային և ռուս ռադիոլրագրող, թարգմանիչ, հաղորդավար։

## Կենսագրություն
Ջո Ադամովը ծնվել է 1920 թվականի հունվարի 7-ին Բաթումում, ազգությամբ հայ է։ Նրա հայրը Լոնդոնում խորհրդային առևտրային ներկայացուցչության պաշտոնյա է եղել և յոթ տարեկանում որդուն՝ Իոսիֆին, ընդունել է բրիտանական դպրոց։ Ավելի ուշ՝ 1930-ականներին, երբ ընտանիքը վերադարձել է Մոսկվա, Ադամովը սովորել է հատուկ ամերիկյան դպրոցում։ 1942 թվականին ավարտել է Մոսկվայի մանկավարժական ինստիտուտը։ Շուտով նա աշխատանքի է անցել Մոսկվայի ռադիոյի անգլերեն խմբագրությունում որպես հաղորդավար։

1957-1990 թվականներին ԱՄՆ-ում վարել է «Մոսկվայի փոստային պայուսակ» հայտնի ռադիոհաղորդումը։ Հաղորդումը պատասխանում էր ունկնդիրների հարցերին ԽՍՀՄ խորհրդային կյանքի և քաղաքականության բոլոր ասպեկտների վերաբերյալ։ Իր ծաղկման գագաթնակետին մոսկովյան փոստի պայուսակ լսողները ամեն տարի հազարավոր նամակներ էին ուղարկում Ադամովին։ Որպես լրագրող և հաղորդավար՝ Ադամովը հարցազրույց է վերցրել բազմաթիվ արևմտյան քաղաքական գործիչների և լրագրողների հետ, այդ թվում՝ Դուայթ Էյզենհաուերի, Էլեոնոր Ռուզվելտի, Ուոլթեր Քրոնքայթի և Լարի Քինգի հետ։

Սառը պատերազմի տարիներին Ադամովի հաղորդումները, ինչպես և «Ռադիո Մոսկվա»-ի բոլոր հաղորդումները, ուշադրությամբ ուսումնասիրվել են արևմտյան կառավարությունների կողմից, ինչի մասին խորհրդային իշխանությունները քաջատեղյակ են եղել։

Ջո Ադամովը 1960 թվականին ԽՍՀՄ տարածքում խփված ամերիկյան ինքնաթիռի օդաչուի՝ Ֆրենսիս Փաուերսի պաշտոնական թարգմանիչն է եղել դատավարության ժամանակ։

Ադամովը մահացել է 2005 թվականի դեկտեմբերի 18-ին, Մոսկվայում։

## Ծանոթագրություններ

## Արտաքին հղումներ
* Biography by Katherine Lawson
* Archive of studio recordings of Joe Adamov including Moscow Mailbag

Կատեգորիա:Խորհրդային լրագրողներ
Կատեգորիա:Խորհրդահայեր
Կատեգորիա:Ռուս լրագրողներ
Կատեգորիա:Խորհրդային թարգմանիչներ
Կատեգորիա:Բնօրինակում անաղբյուր հոդվածներ
Կատեգորիա:ՀԹՎ 2023 հոդվածներ
Նորա Գևորգյան

**Նորա Գևորգյան**, կանադացի վավերագրող՝ հայկական արմատներով և ծագումով Սիրիայից, առավել հայտնի իր 2022 թվականին նկարահանված *[[Batata (ֆիլմ)|Batata]]* ֆիլմով։

## Կենսագրություն
Ծնվել է Սիրիայի Հալեպ քաղաքում։ Մայրը սիրիացի է եղել, հայրը՝ լիբանանցի։ Իր հարցազրույցներից մեկում Գևորգյանն ասել է. *«Իմ հայրը ծնվել է Լիբանանի Կարանտինա փախստականների ճամբարում։ Այսպիսով, ես իսկապես փախստականների ընտանիքից եմ, քանի որ ես ունեմ հայկական արմատներ։ Իմ նախնիները վերապրել են 1915 թվականի [[Հայոց ցեղասպանություն]]ը»*։

Իր կյանքի մեծ մասը անցկացրել է Բեյրութում, սակայն Լիբանանի քաղաքացիական պատերազմի ժամանակ տեղափոխվել են Անջար՝ Լիբանանի հայաշատ քաղաքներից մեկը։ Նորան մեկ տարեկան է եղել, երբ իր ծնողները վերադարձել են Լիբանան։

## Մրցանակներ
Իր աշխատանքների համար Նորա Գևորգյանը ստացել է երեք Կանադական էկրանի մրցանակներ 2023 թվականի 11-րդ *Canadian Screen Awards*-ում «Լավագույն երկարամետրաժ վավերագրական ֆիլմ», «Լավագույն վավերագրական ֆիլմի օպերատորական աշխատանք», «Լավագույն վավերագրական ֆիլմի մոնտաժ»։

## Ֆիլմագրություն
Նորա Գևորգյանը նկարահանած վավերագրական ֆիլմերն են.

* *Veils Uncovered* (2002)
* *Anjar: The Heroes of Musa Dagh* (2007)
* *Anjar: Flowers, Goats and Heroes* (2009)
* *23 Kilometres* (2015)
* *Batata* (2022)
## Ծանոթագրություններ

## Արտաքին հղումներ

* 

Կատեգորիա:Կանադահայ կինոռեժիսորներ
Կատեգորիա:Սիրիահայ կինոռեժիսորներ
Կատեգորիա:Սիրիացի կանայք
Կատեգորիա:Կինոռեժիսորներ այբբենական կարգով
Կատեգորիա:ՀԹՎ 2023 հոդվածներ
Կատեգորիա:Լիբանանահայ կինոռեժիսորներ
Կատեգորիա:Հայ կին կինոռեժիսորներ
Աստրախանի օրիորդաց ծխական դպրոց

**Աստրախանի օրիորդաց ծխական դպրոց**, բացվել է 1870 թվականի ապրիլի մեկին՝ սուրբ Պողոս-Պետրոս եկեղեցուն կից։ Այն պահելու համար կազմվել է 22 հոգուց բաղկացած բարերարուհիների խորհուրդ, որի անդամներից յուրաքանչյուրը դպրոցի համար մուծել է տարեկան 10 ռուբլի։

Առաջին հինգ տարիներին դպրոցը տեղավորված է եղել Գ․ Պոպովյանի նվիրած տան մեջ, այնուհետև, հավանաբար, դպրոցի համար կառուցվել է հատուկ շենք։

Առաջին տարում ունեցել է 4 դասատու և 42 աշակերտուհի, որոնցից 36-ը՝ ձրիավարժ։ 1874 թվականին ունեցել է երեք դասարան (նախապատրաստական, առաջին, երկրորդ), 88 աշակերտուհի։ Դասավանդվել են՝ կրոնագիտություն, հայերեն, ռուսերեն, թվաբանություն, աշխարհագրություն, ազգային պատմություն և ձեռագործ։ Դպրոցը պահվել է ժողովրդի նվիրատվություններով։ Աշակերտուհիները ցույց են տվել բարձր առաջադիմություն հատկապես հայերենից։

1884 թվականին եղել է միջնակարգ դպրոց, որն այն ժամանակ հազվագյուտ էր։ Այս դպրոցը ևս, ինչպես նաև Աստրախան քաղաքի մյուս հայկական դպրոցները, դուրս է մնացել հայկական դպրոցների առաջին (1885) փակումից, սակայն հետագայում է վեր է ածվել երկդասյան դպրոցի։

1888 թվականին դպրոցում սովորել են 91 հայ աղջիկներ, որոնցից 74-ը ձրիավարժ։ 1895 թվականին փակվել է։

## Ծանոթագրություններ

## Գրականություն
* «Արարատ», 1870-1871, Գ, էջ 104-106։

Կատեգորիա:Ռուսաստանի հայկական դպրոցներ
Կատեգորիա:Ցարական Ռուսաստանի տիրապետության ներքո գործած հայկական դպրոցներ
Կատեգորիա:ՀԹՎ 2023 հոդվածներ
Կատեգորիա:Նոր շրջանի հայկական դպրոցներ
Կատեգորիա:Հայերն Աստրախանում
Կատեգորիա:Աստրախանի դպրոցներ
Կատեգորիա:Նորագույն շրջանի հայկական դպրոցներ
Սուրիկ Կոբելյան

**Սուրիկ Խաչիկի Կոբելյան** , հայ անասնաբույժ, անասնաբուժական գիտությունների դոկտոր (2001)։

## Կենսագրություն
Սուրիկ Կոբելյանը ծնվել է 1955 թվականի հունվարի 2-ին Վրաստանի Ջիգրաշեն գյուղում։ 1978 թվականին ավարտել է Երևանի անասնաբուծական-անասնաբուժական ինստիտուտը։ 1978-1979 թվականներին աշխատել է նույն ինստիտուտում, իսկ 1994 թվականից՝ Հայաստանի ազգային ագրարային համալսարանում։ 1981 թվականին եղել է Երևանի անասնաբուծական-անասնաբուժական ինտսիտուտի անատոմիայի ամբիոնի ավագ լաբորանտ, 1985-1990 թվականներին եղել է ինստիտուտի անատոմիայի ամբիոնի ասիստենտ, իսկ 1990-1991 թվականներին եղել է ինստիտուտի անատոմիայի ամբիոնի դոցենտի պաշտոնակատար։ 1991-2007 թվականներին եղել է Հայաստանի ազգային ագրարային համալսարանի գյուղատնտեսական կենդանիների մորֆոլոգիայի և ծննդագիտության ամբիոնի դոցենտ, 2007-2008 թվականներին եղել է համալսարանի գյուղատնտեսական կենդանիների մորֆոլոգիայի և ծննդագիտության ամբիոնի վարիչ, 2008-2009 թվականներին եղել է գյուղատնտեսական կենդանիների մորֆոլոգիայի և ծննդագիտության ամբիոնի վարիչի պաշտոնակատար, իսկ 2009-2012 թվականներին եղել է համալսարանի գյուղատնտեսական կենդանիների մորֆոլոգիայի ֆիզիոլոգիայի և ախտաբանական անատոմիայի ամբիոնի դոցենտ։

Աշխատանքները վերաբերում են Հայաստանի Հանրապետությունում բուծվող կիսակոպ տաբուրդ ցեղի ոչխարների ոսկրային և մկանային համակարգերի մակրո և միկրո ձևաբանությանը։

## Ծանոթագրություններ

## Արտաքին հղումներ

Կատեգորիա:Գյուղատնտեսական գիտությունների դոկտորներ
Կատեգորիա:ՀԹՎ 2023 հոդվածներ
Կատեգորիա:Հայ անասնաբույժներ
Իրինա Ծերեթելի

**Իրինա Սավելիի Ծերեթելի** (), հայ գյուղատնտես, գյուղատնտեսական գիտությունների դոկտոր (2010)։

## Կենսագրություն
Իրինա Ծերեթելին ծնվել է 1954 թվականի սեպտեմբերի 8-ին Երևանում։ 1977 թվականին ավարտել է Հայկական գյուղատնտեսական ինստիտուտը։ 1978 թվականին սկսել է աշխատել Հայաստանի գյուղատնտեսության նախարարությունում որպես գլխավոր մասնագետ (միաժամանակ աշխատել է Երկրագործության գիտական կենտրոնում)։

Աշխատանքները վերաբերում են ՀՀ տարբեր հողակլիմայական պայմաններում մշակաբույսերի ցանքերում մոլախոտերի դեմ պայքարի միջոցառուների մշակման հարցերին։

## Երկեր
Պայքար մոլախոտերի դեմ եգիպտացորենի ցանքերում, Ե., 2005 (համահեղինակ)։

Կատեգորիա:Հայ գյուղատնտեսներ
Կատեգորիա:Գյուղատնտեսական գիտությունների դոկտորներ
Կատեգորիա:ՀԹՎ 2023 հոդվածներ
Հրաչյա Ծպնեցյան

**Հրաչյա Սերգեյի Ծպնեցյան** (), հայ տնտեսագետ-մեքենագետ, տնտեսագիտության դոկտոր (2006)։

## Կենսագրություն
Հրաչյա Ծպնեցյանը ծնվել է 1961 թվականի նոյեմբերի 21-ին Երևանում։ 1983 թվականին ավարտել է Հայկական գյուղատնտեսական ինստիտուտը։ 1987-1990 թվականներին աշխատել է Գյուղատնտեսության էկոնոմիկայի և կազմակերպման գիտահետազոտական ինստիտուտում, 1990-1992 թվականներին եղել է Հայաստանի գյուղատնտեսության նախարարության Գիտական ապահովման հանրապետական կենտրոնի ԳՆ փորձակոնստրուկտորային աշխատանքների կոորդինացիայի, պլանավորման և ֆինանսավորման բաժնի վարիչ, 1992-1995 թվականներին՝ ՀՀ Էկոնոմիկայի նախարարության ագրարային քաղաքականության, 1995-1997 թթվականներին՝ ՀՀ Արդյունաբերության և առևտրի նախարարության տարածքային քաղաքականության, 1998 թվականից՝ ՀՀ գյուղատնտեսության նախարարության ծրագրերի մշակման և կոորդինացման, ագրարային քաղաքականության և պարենային ապահովության վարչությունների պետ։

Աշխատանքները վերաբերում են ագրարային ոլորտում ձևավորված հարաբերությունների առանձնահատկությունների, տնտեսության անցումային պայմաններում ենթակառուցվածքների կազմավորման գործունեության ու զարգացման հիմնական ուղղությունների վերլուծությունը։

## Գրականություն
* ՀՀ ագրարային ոլորտի արտադրական ենթակառուցվածքների ձևավորման հիմնախնդիրներն անցումային տնտեսության պայմաններում, Ե., 2005:
* Ագրարային ոլորտում շուկայական ենթակառուցվածքների զարգացման հիմնական ուղղությունները, Ե., 2005:

Կատեգորիա:Հայ տնտեսագետներ
Կատեգորիա:Հայ մեքենագետներ
Կատեգորիա:Տնտեսագիտական գիտությունների դոկտորներ
Կատեգորիա:ՀԹՎ 2023 հոդվածներ
Ինտեր Մայամի

**«Ինտեր Մայամի»** () ամերիկական պրոֆեսիոնալ ֆուտբոլային ակումբ, հիմնվել է Ֆլորիդա նահանգի Մայամի քաղաքում։ 2020 թվականից հանդես է գալիս ԱՄՆ-ի և Կանադայի բարձրագույն առաջնությունում՝ MLS-ում։ Ակումբը պատկանում է Դևիդ Բեքհեմի գլխավորած «Մայամի Բեքհեմ Յունայթեդ» ներդրողների խմբին։

## Պատմություն
Երբ Դևիդ Բեքհեմը 2013 թվականին հայտարարել է ֆուտբոլիստի կարիերան ավարտելու մասին, առաջնությունը խոսակցություններ է վարել Բեքհեմի խորհրդականների հետ արտոնությունների հավանական ձեռք բերման վերաբերյալ։ Ի սկզբանե 2007 թվականին առաջնության հետ Բեքհեմի կնքած պայմանագիրը իր մեջ ներառում էր արտոնությունների գնման տարբերակ՝ իջեցված 25 մլն․ դոլլար գնով։ 2014 թվականի փետրվարի 5-ին MLS-ը հայտարարել է որ Դևիդ Բեքհեմը առաջնության հետ կնքած պայմանագրում օգտագործել է վերոնշյալ տարբերակը։ Բեքհեմի գործընկերներ դարձան բոլիվիացի միլիարդատեր Մարսելո Կլաուրան և բրիտանացի պրոդյուսեր Սայմոն Ֆուլլերը, իսկ ներդրողների խումբը ստացել է «Մայամի Բեքհեմ Յունայթեդ» (*Miami Beckham United*) անվանումը։

2017 թվականի դեկտեմբերի 14-ին Մայամիից Բեքհեմի խմբին են միացել ձեռնարկատեր եղբայրներ Խորխե Մասը և Խոսե Մասը ինչպես նաև ճապոնացի ձեռնարկատեր Մասայոսի Սոնը։

2019 թվականի հուլիսի 26-ին ակումբը պայմանագիր է կնքել առաջին խաղացողների հետ․ թիմի կազմը համալրել են երկու 19-ամյա արգենտինացիներ Մատիաս Պելլեգրինին և Խուլիան Կարրանսան։ 2019 թվականի դեկտեմբերի 30-ին ակումբի պատմության առաջին գլխավոր մարզիչ է նշանակվել ուրուգվայցի մասնագետ Դիեգո Ալոնսոն։

«Ինտեր Մայամին» իր նորամուտը MLS-ում նշել է 2020 թվականի մարտի 1-ին «Լոս Անջելեսի» դեմ հանդիպման ժամանակ, որի արդյունքով զիջել է մրցակցին նվազագույն 1։ 0 հաշվով։

2023 թվականի ամռանը ակումբի կազմը համալրել են արգենտինացի ֆուտբոլիստ Լիոնել Մեսսին և իսպանացի ֆուտբոլիստներ Սերխիո Բուսկետսը և Ժորդի Ալբան։

## Ներկա կազմ

### Վարձավճարով հանդես եկող խաղացողներ

## Մարզչական կազմ

*  Խերարդո Մարտինո — *գլխավոր մարզիչ*
*  Ջեյսոն Կրայս — *գլխավոր մարզչի օգնական*
*  Դարեն Պաուել — *գլխավոր մարզչի օգնական*
*  Սեբաստիան Սախա — *դարպասապահների մարզիչ*
*  Ալեկ Սքոթ — *գլխավոր մարզչի օգնական* և *հանդիպումների անալիտիկ*
*  Քոնոր Սեբալյոս — *հանդիպումների անալիտիկ*

## Համազգեստ
#### Տան դաշտ

#### Մրցակցի դաշտ

## Ծանոթագրություններ

Կատեգորիա:2018 հիմնադրումներ
Կատեգորիա:Սպորտային ակումբներ
Կատեգորիա:Ֆլորիդա
Կատեգորիա:Ֆուտբոլային ակումբներ
Կատեգորիա:Ֆուտբոլային ակումբներ այբբենական կարգով
Նահատակ Նուբար Օզանյան գումարտակ

**Նահատակ Նուբար Օզանյան գումարտակ** , ), հայկական ռազմական կազմակերպություն Սիրիայում և Սիրիայի դեմոկրատական ուժերի մաս։ Գումարտակը հիմնադրվել է ասորական Թել Գորան գյուղի Մարզիա եկեղեցում 2019 թվականի ապրիլի 24-ին՝ Հայոց ցեղասպանության 104-րդ տարելիցին։

Գումարտակը կրում է հայազգի մարքսիստ-լենինիստ հեղափոխական և ռազմական գործիչ Նուբար Օզանյանի անունը, որը Սիրիայում 2017 թվականին Ռաքքայի ճակատամարտի ժամանակ եղել է Թուրքիայի կոմունիստական կուսակցության/Մարքսիստ-Լենինիստական կուսակցության (TKP-ML) զինված թևի TİKKO-ի հրամանատարը, որտեղ սպանվել է գործողությունների ժամանակ։

Գումարտակը հայտարարել է, որ իր նպատակն է պաշտպանել Սիրիայի հայերին, լեզուն ու մշակույթը, ինչպես նաև Հյուսիսային և Արևելյան Սիրիայի ինքնավար վարչակազմի բոլոր ժողովուրդներին Իրաքի և Լևանտի իսլամական պետությունից և թուրքական պետությունից, որը բնութագրվում է որպես «ֆաշիստական միության և առաջադիմության կոմիտեի ներկայիս ներկայացուցիչ»։

2019 թվականի օգոստոսի 14-ին Նահատակ Նուբար Օզանյանի գումարտակը և Թուրքիայի կոմունիստական կուսակցությունը համատեղ արարողություն են անցկացրել Ռաքքայի ճակատամարտում Օզանյանի զոհվելու երկրորդ տարելիցի կապակցությամբ, որին ներկա են եղել Սիրիայի դեմոկրատական ուժերի բազմաթիվ աշխարհազորայինների և Ազատության միջազգային գումարտակի այլ թուրքական կոմունիստական խմբերի ներկայացուցիչներ։

## Տես նաև
* Քրիստոնյա զինյալներ Իրաքում և Սիրիայում
* Հայերը Սիրիայում
* Հայաստանի ազատագրության հայ գաղտնի բանակ

## Ծանոթագրություններ

Կատեգորիա:ՀԹՎ 2023 հոդվածներ
Կատեգորիա:Հայկական զինյալ խմբավորումներ
Կատեգորիա:Սիրիահայ կազմակերպություններ
Արամայիս Եսոյան

**Արամայիս Մյասնիկի Եսոյան** (), հայ ճարտարագետ-մեխանիկ, տեխնիկական գիտությունների դոկտոր (2007), պրոֆեսոր (2009)։

## Կենսագրություն
Արամայիս Եսոյանը ծնվել է 1962 թվականի մայիսի 15-ին Փոքր Խանչալի գյուղում (այժմ՝Վրաստանի Նինոծմինդայի շրջանում)։ 1984 թվականին ավարտել է Հայկական գյուղատնտեսական ինստիտուտը։ 1984-1996 թվականներին աշխատել է Հայաստանի Աշոցքի շրջանում (այժմ՝ Շիրակի մարզում) նորոգման արհեստանոցի վարիչ, գյուղվարչությունում՝ գլխավոր ճարտարագետ-պետտեխհսկիչ, 1997-2008 թվականներին՝ ՀԱԱՀ-ում։ 2008 թվականին դարձել է գյուղատնտեսական մեքենաների ամբիոնի վարիչ։

## Աշխատություններ
Աշխատանքները վերաբերում են գյուղատնտեսական մեքենաների կառուցվածքի կատարելագործման, դրանց տեխնոլոգիական ցուցանիշների բարելավման և հողի մեքենայական դեգրադացիայի կանխարգելման հիմնահարցերին։

Համահեղինակ է «Տրանսպորտային փոխադրումներ և բեռնման-բեռնաթափման աշխատանքներ» (2013) և «Ամբարձիչ փոխադրական մեքենաներ»(2013) ուսումնական ձեռնարկների։

## Երկեր
* Վարի ագրեգատի մեխանիկա-տեխնոլոգիական կայունությունը հողի մեքենայական դեգրադացման կանխարգելումով, Ե., 2006։

Կատեգորիա:Հայ ճարտարագետներ
Կատեգորիա:Տեխնիկական գիտությունների դոկտորներ
Կատեգորիա:Հայ պրոֆեսորներ
Կատեգորիա:ՀԹՎ 2023 հոդվածներ
Կատեգորիա:Հայ մեխանիկներ
Ալեքսանդր Երիցյան (անասնաբույծ)

**Ալեքսանդր Գրիգորի Երիցյան** (), հայ անասնաբույծ, գյուղատնտեսական գիտությունների դոկտոր (1963), պրոֆեսոր (1966), ՀԽՍՀ գիտության վաստակավոր գործիչ (1961)։

## Կենսագրություն
Ալեքսանդր Երիցյանը ծնվել է 1904 թվականի ապրիլի 12(25)-ին Վորոնցովկա գյուղում (այժմ՝ քաղաք Տաշիր)։ 1935 թվականին ավարտել է Երևանի անասնաբուծական-անասնաբուժական ինստիտուտը։ 1943-1946 թվականներին եղել է ՀԽՍՀ հողժողկոմի տեղակալ, 1949-1953 թվականներին՝ Հայկական գյուղատնտեսական ինստիտուտի անասնաբուծության ամբիոնի վարիչ, 1953-1956 թվականներին՝ ՀԽՍՀ գյուղատնտեսության նախարարության գիտության գլխավոր վարչության պետ, 1956-1965 թվականներին՝ ՀԽՍՀ ԳԱ Տնտեսագիտության ինստիտուտի բաժանմունքի վարիչ։

Աշխատանքները վերաբերում են Հայաստանի գյուղատնտեսության տեղաբաշխման և մասնագիտացման, տավարաբուծության զարգացման հարցերին։

Ալեքսանդր Երիցյանը մահացել է 1968 թվականի ապրիլի 5-ին Երևանում։

## Երկեր
* Աշխատանքի արտադրողականության բարձրացումը անասնապահության բնագավառում, Ե., 1961:
* Անասնաբուծության արդյունավետության բարձրացման ուղիները, Ե., 1965:
* Նյութական խրախուսանքը գյուղատնտեսության մեջ, Ե., 1971:

Կատեգորիա:Հայ անասնաբույծներ
Կատեգորիա:Հայ պրոֆեսորներ
Կատեգորիա:Գյուղատնտեսական գիտությունների դոկտորներ
Կատեգորիա:ՀԽՍՀ գիտության վաստակավոր գործիչներ
Կատեգորիա:ՀԹՎ 2023 հոդվածներ
Կատյա Սենջել

**Կատյա Դանիելա Սենջել** (,), ամերիկացի գրող և լրագրող։

## Վաղ տարիներ
Սենջելը ծնվել է Կալիֆոռնիայում՝ Օքլենդում։ 1998 թվականին Սան Դիեգոյի կալիֆոռնիական համալսարանում ստացել է գրական գրելու բակալավարի աստիճան։

## Կարիերա
1988 թվականին Սենջելը աշխատել է որպես հոդվածների հեղինակ Լատվիայի Ռիգա քաղաքում գտնվող «Baltic Times» թերթում։ Հետագայում Սենջելը դարձել է ընդհանուր հանձնարարություններով լրահաղորդ «*Kyiv Post»-ում*։ Նա կանոնավոր ռեպորտաժներ է գրել «*San Francisco Chronicle*»-ի և «BBC World Service»-ի համար։ Սենջելը նկարագրել է իր կյանքն ու աշխատանքը Կենտրոնական Եվրոպայում իր 2019 թվականի «Չեռնոբիլից սիրով. զեկույցներ Խորհրդային Միության ավերակներից» գրքում, որի համար արժանացել է  и *Foreword INDIE* մրցանակների։

Վերադառնալով Միացյալ Նահանգներ՝ Սենջելը դարձել է «*»-*ի ընդհանուր հանձնարարություններով լրագրող։ Սուդանի կորած երեխաների մասին նրա սերիալը երկրորդ տեղն է զբաղեցրել Պրոֆեսիոնալ լրագրողների ընկերության էսսեի համար «Green Eyeshade» անվանակարգում։

Սենջելը լրագրություն է դասավանդում UC Berkeley Extension-ում։

## Մատենագրություն
* *Bluegrass Baseball: A Year In The Minor League Life* (2012) Lincoln, Nebraska: University of Nebraska Press. Review
* *Exiled: From the Killing Fields of Cambodia to California and Back* (2018) Lincoln, Nebraska: Potomac Books, An imprint of the University of Nebraska Press.  Review
* *From Chernobyl With Love: Reporting from the Ruins of the Soviet Union* (2019). Lincoln, Nebraska: Potomac Books, An imprint of the University of Nebraska Press.  Review

## Ծանոթագրություններ

*

Կատեգորիա:21-րդ դարի ամերիկացի կին գրողներ
Վազգեն Զուրաբյան

**Վազգեն Երվանդի Զուրաբյան** (), հայ բանջարաբույծ-ընտրասերումնաբան, գյուղատնտեսական գիտությունների դոկտոր (1994), ԽՍՀՄ գյուտարար(1985)։

## Կենսագրություն
Վազգեն Զուրաբյանը ծնվել է 1939 թվականի նոյեմբերի 26-ին Ղալաչա գյուղում (այժմ՝ գ. Բերդավան, Տավուշի մարզ)։ 1967 թվականին ավարտել է Հայկական գյուղատնտեսական ինստիտուտը։ 1981 թվականին դարձել է Հայաստանի գյուղատնտեսության նախարարության Բանջարաբոստանային և տեխնիկական մշակաբույսերի գիտական կենտրոնի մորմազգի բանջարային մշակաբույսերի ընտրասերման և սերմնաբուծության լաբորատորիայի (1994 թվականից՝ բաժին) վարիչ։

Աշխատանքները վերաբերում են բանջարային մշակաբույսերի ընտրասերմանը, սերմնաբուծությանը և 
մշակության տեխնոլոգիաներին։

Հեղինակ է լոլիկի 7 սորտերի (Նվեր, Լուսին, Երազ, Զուրաբ, Գյումրի, Նոր Անահիտ, Սյունիք)։

Կատեգորիա:Հայ բանջարաբույծներ
Կատեգորիա:Հայ ընտրասերումնաբաններ
Կատեգորիա:Գյուղատնտեսական գիտությունների դոկտորներ
Կատեգորիա:ՀԹՎ 2023 հոդվածներ
Կատեգորիա:Հայ գյուտարարներ
Կատեգորիա:Հայ գյուղատնտեսներ
Սթենֆորդի փիլիսոփայության հանրագիտարան

**Սթենֆորդի փիլիսոփայության հանրագիտարան** (անգլերեն՝ Stanford Encyclopedia of Philosophy (SEP)), փիլիսոփայության առցանց հանրագիտարան՝ համացանցի օգտատերերի համար ազատորեն հասանելի փիլիսոփայության վերաբերյալ բնօրինակ հոդվածների գրախոսվող հրատարակությամբ։ Այն թողարկել է Սթենֆորդի համալսարանը։ Յուրաքանչյուր գրառում գրվում և մշակվում է ոլորտի փորձագետի կողմից, այդ թվում աշխարհի բազմաթիվ ակադեմիական հաստատությունների պրոֆեսորների։ Հանրագիտարանին աջակցող հեղինակները Ստենֆորդի համալսարանին տալիս են հոդվածները հրապարակելու թույլտվություն, սակայն պահպանում են այդ հոդվածների հեղինակային իրավունքները։

## Մոտեցում և պատմություն
2022 թվականի օգոստոսի 5-ի դրությամբ Սթենֆորդի փիլիսոփայության հանրագիտարանում հրապարակվել է 1774 գրառում։ Չնայած իր առցանց կարգավիճակին, հանրագիտարանը օգտագործում է հանրագիտարանների և ակադեմիական ամսագրերի մեծամասնության ավանդական ակադեմիական մոտեցումը՝ որակի հասնել մասնագետ հեղինակների միջոցով, որոնք ընտրվում են խմբագրի կամ խմբագրական հանձնաժողովի կողմից, որը իրավասու է հանրագիտարանի և գործընկերների գրախոսության ոլորտում։

Հանրագիտարանը ստեղծվել է 1995 թվականին Էդվարդ Ն. Զալթայի կողմից, բացահայտ նպատակ ունենալով ստեղծել դինամիկ հանրագիտարան, որը պարբերաբար թարմացվում է և չի թվագրվում սովորական տպագիր հանրագիտարանների ձևով։ Հանրագիտարանի կանոնադրությունը թույլ է տալիս, որ մրցակից հոդվածները մեկ թեմայի վերաբերյալ արտացոլեն գիտնականների միջև հիմնավորված տարաձայնությունները։ Սկզբում հանրագիտարանը մշակվել է ԱՄՆ-ի հանրային ֆինանսավորմամբ՝ Հումանիտար գիտությունների ազգային հիմնադրամի և Ազգային գիտական հիմնադրամի կողմից։ Հանրագիտարանի բաց հասանելիությունը պահպանելու համար դրամահավաքի երկարաժամկետ ծրագիրն աջակցվում է բազմաթիվ համալսարանական գրադարանների և գրադարանային կոնսորցիումների կողմից։ Այս հաստատությունները նպաստում են հանրագիտարանի կողմից մշակված ծրագրին՝ Գիտական Հրատարակչական և Ակադեմիական Ռեսուրսների Կոալիցիայի, Գրադարանային կոնսորցիումների միջազգային կոալիցիայի և Հարավարևելյան գրադարանային ցանցի հետ համատեղ՝ Հումանիտար գիտությունների ազգային հիմնադրամի համապատասխան ֆինանսավորմամբ։

## Տես նաև
* *[[Encyclopedia of Philosophy]]*
* *[[Routledge Encyclopedia of Philosophy]]*

## Ծանոթագրություններ

## Արտաքին հղումներր
* 
* Պաշտոնական հայելային կայքեր.
** Stanford Encyclopedia of Philosophy mirror from the Institute for Logic, Language and Computation of the University of Amsterdam
** Stanford Encyclopedia of Philosophy mirror from University of Sydney Library
Մեդորա Խաչատրյան

**Մեդորա Սրապիոնի Խաչատրյան** (), հայ անասնաբույծ, գյուղատնտեսական գիտությունների դոկտոր (1991)։

## Կենսագրություն
Մեդորա Խաչատրյանը ծնվել է 1937 թվականի հունիսի 5-ին Իջևանում։ 1959 թվականին ավարտել է Երևանի անասնաբուծական-անասնաբուժական ինստիտուտը։ 1966 թվականից աշխատել է Հայաստան գյուղատնտեսության նախարարության Անասնաբուծության և անասնաբուժության գիտական կենտրոնում (այժմ՝ Սննդամթերքի անվտանգության ոլորտի ռիսկերի գնահատման և վերլուծության գիտական կենտրոն)։

Աշխատանքները վերաբերում են Հայաստանում բուծվող տեղական կոպտաբուրդ, մազեխ, բոզախև կովկասյան մերինոս նրբագեղմ ցեղերի տրամախաչմամբ ստացված խառնածինների վերարտադրության, կովկասյան գորշ տավարի ցեղի տարիքային, սեռային առանձնահատկությունների և մթերատու հատկանիշների խնդիրներին։

Հեղինակ է «Շողեր։ Բանաստեղծություններ» (1993), «Ակունք։ Հուշեր-խոհագրություն» (1994) գեղարվեստական գրքերի։

Մեդորա Խաչատրյանը մահացել է 2014 թվականի հուլիսի 6-ին Երևանում։

Կատեգորիա:Հայ անասնաբույծներ
Կատեգորիա:Գյուղատնտեսական գիտությունների դոկտորներ
Կատեգորիա:ՀԹՎ 2023 հոդվածներ
Սև անձրև (վեպ)

, ճապոնացի գրող Մասուի Իբուսեի հեղինակած վեպ։ Իբուսեն սկսեց հրատարակել «Սև անձրևը» «Շինչո» ամսագրում 1965 թվականի հունվարին։ Վեպը հիմնված է Հիրոսիմայի ատոմային ռմբակոծության հետևանքով առաջացած ավերածությունների մասին պատմական գրառումների վրա։

## Սյուժե
ձախից|մինի|188x188փքս|Մասուի Իբուսե
Գրքում միմյանց են հաջոդում Շիզումա Շիգեմացուի օրագրային գրառումներն ու այլ կերպարների մտքերը 1945 թվականի օգոստոսի 6-15-ը, Հիրոսիմայում և «այժմ»։ Վեպում ներկա ժամանակը տեղի է ունենում մի քանի տարի անց, երբ Շիգեմացուն և նրա կինը՝ Շիգեկոն, դառնում են իրենց զարմուհու՝ Յասուկոյի խնամակալները և այդպիսով պարտավորվում են համապատասխան ամուսին գտնել նրա համար։ Վեպի սկզբում համապատասխան ամուսին գտնելու երեք ավելի վաղ փորձերն արդեն ձախողվել են՝ «Սև անձրևին»՝ հրդեհի հետևանքով առաջացած, մուրով լցված անձրևի ենթարկվելու առողջական մտահոգությունների պատճառով։ «Սև անձրևը» կարող է նաև պարունակել տրոհման բարձր կոնցենտրացիաներ ունեցող տարրեր և ածխածին-14՝ կախված տեղումների տեղից և սկզբի ժամանակից։ Ճառագայթային հիվանդությունը պատմության ընթացքում անհանգստության հիմնական պատճառներից մեկն է։ Շիգեմացուի օրագրային գրառումները փորձում են հերքել նրա հիվանդությունը, բայց ի վերջո պարզվում է, որ «Սև անձրևը» իրոք վնասել է Յասուկոյին։

## Ֆիլմի ադապտացիա
Ռեժիսոր Շոհեյ Իմամուրան 1989 թվականին նկարահանել է այս վեպի կինոադապտացիան։

## Ծանթագրություններ

Կատեգորիա:1965 վեպեր
Կատեգորիա:2023 երիտասարդական ամառային վիքիճամբարի դասընթացի ժամանակ ստեղծված կամ բարելավված հոդվածներ
Կատեգորիա:Ճապոնական վեպեր
Թերեզա Միրզոյան փողոց

**Թերեզա Միրզոյան փողոց**, փողոց Երևանի Նորք-Մարաշ վարչական շրջանում։ Անվանվել է հայ քանդակագործ, ՀԽՍՀ վաստակավոր նկարիչ, ՀԽՍՀ արվեստի վաստակավոր գործիչ Թերեզա Միրզոյանի պատվին։

## Տվյալներ
Սկսվում է Նորքի 2-րդ փողոցի թիվ 8 և թիվ 16 տների մոտից, ձգվում հարավարևմտյան ուղղությամբ, հատում Նորքի 2-րդ փողոցի 2-րդ նրբանցքը և հասնում Օհան Դուրյան փողոց։ Մինչև 2023 թվականի ապրիլի 18-ը կոչվել է Նորքի 1-ին փողոց։ Անվանափոխվել է Երևան քաղաքի ավագանու թիվ 768-Ն որոշմամբ։

## Տես նաև
* Երևանի փողոցների ցանկ
* Երևանի վարչական բաժանում

## Ծանոթագրություններ

## Աղբյուրներ
* Երևանի փողոցներ. նոր անվանում, նախկին անվանում
* 

Կատեգորիա:Երևանի փողոցներ
Կատեգորիա:ՀԹՎ 2023 հոդվածներ
Էմիլիա Արես

**Էմիլիա Արես (),** կինոյի և հեռուստատեսության հայ-ամերիկյան դերասանուհի, պրոդյուսեր և մրցանակակիր գրող։ Գեղարվեստական գրականություն նա մուտք է գործել *«Սերը և մնացյալ մեղքերը» արդիական վեպով*, որտեղ արտացոլված են ընտանեկան կյանքի բարդություններ, ներգաղթ, մանկապղծություն, ետտրավմատիկ հոգեվիճակ, առաջին սիրո հույզեր ու խոհեր։

## Կյանքի վաղ շրջան
Ծնվել է Հայաստանում և մանուկ հասակում ընտանիքի հետ տեղափոխվել է Լոս Անջելես, Կալիֆորնիա, որտեղ 5 տարեկանից համերգներով շրջագայել է տեղական և միջազգային պարային խմբերի հետ։ Էմիլիան գերազանցությամբ ավարտել է Palisades Charter High School-ը, ապա՝ UCLA- ն՝ ստանալով տնտեսագիտության բակալավրի աստիճան։ Մասնակցել է նաև կինոյի պատմության վերաբերյալ ի շարք դասընթացների։

«Միսս Գլոբալ 2013» գեղեցկության մրցույթում Արեսը գրավել է առաջին տեղը՝ ներկայացնելով Հայաստանը։

## Կարիերա
### Գովազդներ
Արեսը վերջին շրջանում ճանաչում է ձեռք բերել է իր Verizon նախագծով՝ Թոմաս Միդլդիչի մասնակցությամբ և Jergens Wet Skin Moisturizer-ի գովազդային արշավով՝ Լեսլի Մանի մասնակցությամբ։

Նա նկարահանվել է բազմաթիվ գովազդներում, որոնցից մի քանիսը արվել են Apple-ի, Sony-ի, Coca-Cola-ի և հեղինակավոր այլ ընկերությունների համար։

### Ֆիլմ
Արեսը կինոյում իր նորամուտը նշել է *Falling Overnight* (2010) ֆիլմում՝ խաղալով Քլոե Ուեբի դերը, երիտասարդ լուսանկարչուհու, ով հանդիպում և հարաբերություններ է զարգացնում Էլիոթ Քարսոնի ( Պարկեր Քրոֆթ ) հետ՝ գլխուղեղի չարորակ ուռուցքը հեռացնելու նպատակով նրա վիրահատվելուց մեկ օր առաջ Այնուհետև Արեսը մասնակցել է մի քանի կինոնախագծերի, այդ թվում՝ *V/H/S. Viral-ին* (2014) և *The Dark Tapes-ին* (2016)։ Արեսը Բիլ Էնգվալի և Էլիսոն Սթոների ընկերակցությամբ գլխավոր հերոսուհիներից մեկի կերպարն է մարմնավորել *Միստր անհաղթը ֆիլմում*։

### Հեռուստատեսություն
Արեսի առաջին հեռուստատեսային ելույթը եղել է Անաստասիայի դերը *[[Unstrung|Unstrung-]]* ում։

Նա որպես հրավիրված աստղ հանդես է եկել Amazon Studios-ի *Bosch* դետեկտիվ հեռուստասերիալի երկրորդ եթերաշրջանում։ Սերիալը հիմնված է Մայքլ Քոնելիի համանուն հերոսի վրա կենտրոնացած վեպերի վրա։ Սերիալի երկրորդ եթերաշրջանը թողարկվել է Amazon Prime Video-ում 2016 թվականի մարտի 11-ին Բացի այդ, Արեսը մարմնավորել է Ռուսաստանի մեծ դքսուհի Անաստասիա Նիկոլաևնային Fox-ի *[[Ամերիկյան սարսափ պատմություն|«Ամերիկյան սարսափ պատմություն»]]* սերիալում։

## Ֆիլմագրություն
### Ֆիլմ

### Հեռուստատեսություն

### Երաժշտական տեսահոլովակներ

### Պրոդյուսեր

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ապրող անձինք
Կատեգորիա:Կին գրողներ
Կատեգորիա:Ամերիկահայ արձակագիրներ
Կատեգորիա:Ամերիկահայ պրոդյուսերներ
Կատեգորիա:21-րդ դարի գրողներ
Կատեգորիա:ՀԹՎ 2023 հոդվածներ
Յոթ Վերք մատուռ

աջից|մինի|275x275փքս|Յոթ Վերք Մատուռի գլխավոր հուշակոթողը Խռբերի ավերակների մոտ
**Յոթ Վերք Մատուռ**, փոքր հուշահամալիր Գեղարքունիքի մարզի Արծվանիստ գյուղում։ Կանգնեցվել է 14-րդ դարի վերջին՝ յոթ գյուղերի յոթ տերերի հիշատակին։ Ըստ բանահյուսությունների՝ Լենկթեմուրը եկել է Հայաստան և պատերազմ սկսել յոթ տիրակալների դեմ։ Պատերազմի արդյունքում Լենկթեմուրը ավերել է յոթ գյուղերը, իսկ գյուղերի տերերը սպանվել են։ Յոթ խաչքար անընդմեջ տեղադրվել է ցածր ժայռապատ պարսպի վրա՝ ի հիշատակ տերերի։ Գլխավոր խաչքարը գերակշռում է մյուսներին։

Հուշահամալիրը գտնվում է Օձաբերդ ամրոցից 8 կիլոմետր հեռավորության վրա՝ Ծովինար գյուղի հարևանությամբ։ Աշխարհագրորեն գտնվում է Սևանա լճի հարավ-արևելյան անկյունում, որը կարելի է տեսնել Խռբերի ավերակների մեջ գտնվող բարձրադիր կետում՝ հուշահամալիրի կողքին։ Խռբերում պահպանվել են բազմաթիվ միջնադարյան խաչքարեր, տապանաքարեր և դամբարաններ։ Խռբերի ամենահին գերեզմանները գտնվում են ավերակներից դեպի հարավ գտնվող բլրի ստորոտում։

## Ծանոթագրություններ

Կատեգորիա:Գեղարքունիքի մարզի տեսարժան վայրեր
Կատեգորիա:ՀԹՎ 2023 հոդվածներ
Կատեգորիա:Հնագիտական վայրեր Հայաստանում
Նշան Կարապետյան (գյուղատնտես)

**Նշան Հովհաննեսի Կարապետյան** , հայ գյուղատնտես, գյուղատնտեսական գիտությունների դոկտոր (1971), դոկտոր (1973)։

## Կենսագրություն
Նշան Կարապետյանը ծնվել է 1920 թվականի հունվարի 7-ին Գետամեջ գյուղում։

1951 թվականին ավարտել է Հայաստանի գյուղատնտեսական ինստիտուտը։ 1974-1993 թվականներին եղել է նույն ինստիտուտի ընդհանուր երկրագործության ամբիոնի վարիչ։ Աշխատանքները վերաբերում են Հայաստանի Հանրապետությունում տարածված մոլախոտերի տեսակային կազմի, տարածվածության, քարտեզագրման և դրանց դեմ պայքարի միջոցառումների մշակման և կիրառման հարցերին։

Մահացել է 1993 թվականի դեկտեմբերի 12-ին Երևանում։

## Աշխատություններ
* Հայաստանի գաղձերը, Երևան, 1977։

## Արտաքին հղումներ
* Երկրագործության լաբորատոր-գործնական պարապմունքների ձեռնարկ ։ (Մոլախոտերի բաժին) / 
* Հայաստանի գաղձերը /
* Կրոտիլինի կիրառման արդյունավետությունը հացահատիկային կուլտուրաների ցանքերում /

 
Կատեգորիա:Գյուղատնտեսական գիտությունների դոկտորներ
Կատեգորիա:Հայ գյուղատնտեսներ
Կատեգորիա:ՀԹՎ 2023 հոդվածներ
Ալեքսանդր Միքայելյան (ըմբշամարտիկ)

**Ալեքսանդր Միքայելյան** (), հայ ըմբիշ, զբաղվում է հունահռոմեական ըմբշամարտով։

2013 թվականի ըմբշամարտի աշխարհի գավաթի առաջնությունում Ալեքսանդրը Հայաստանի ըմբշամարտի հավաքականի անդամ էր։ Նրա թիմը զբաղեցրել է չորրորդ հորիզոնականը։ Միքայելյանն անձամբ արժանացել է արծաթե մեդալի։

## Ծանոթագրություններ

Կատեգորիա:ՀԹՎ 2023 հոդվածներ
Կատեգորիա:Հայ ըմբշամարտիկներ
Սյուզաննա Մելքոնյան

**Սյուզաննա Մելքոնյան** (), հայ երգչուհի։ Մասնակցել է «Հայ Սուպերսթար», «Հայաստանի ձայնը», «Իքս Ֆակտոր» և «Դեպի Եվրատեսիլ» մրցույթներին։ «Դեպի Եվրատեսիլ» մրցույթի ժամանակ Ինգա Արշակյանի խմբում էր և ընդգրկվել է լավագույն եռյակի կազմում։ Հուլիսի 30-ին նա և «Ֆրիդոմ» երաժշտական խումբը «Արենա Լայվ» հեռուստանախագծի հատուկ հյուրերն էին, նախագիծը վարում էր Գարիկ Պապոյանը։ Մայիսի 5-ին հրապարակել է իր առաջին տեսահոլովակը՝ «I found love» երգը, որի հեղինակն էր Էլեն Նահապետյանը։ 2017 թվականին Սյուզաննան Սոչիում կայացած «Նոր ալիք» միջազգային մրցույթում Էռնա Միրզոյանի հետ ներկայացրել է Հայաստանը և գրավել երկրորդ հորիզոնականը։ Նաև մասնակցել է «360-ից մեկը» խորագրով մրցույթին, որը Սան Մարինոյի «Եվրատեսիլ 2018» մրցույթի մասնակցի ընտրության եզրափակիչն էր։ 2011 թվականից սկսած երգչուհին տարբեր մրցույթների և փառատոնների հաղթող է դարձել։

Սյուզաննա Մելքոնյանը 2024 թվականի հոկտեմբերին մասնակցել է Ղազախստանի Թուրքեստան քաղաքում անցկացվող «Voice of Turan» երաժշտական նախագծին և հաղթել։ Կատարել է լեգենդար Սելին Դիոնի «I surrender» հիթը, որը բավականին բարդ է կատարման տեսանկյունից։ Մրցույթն անցկացվում էր հինգերորդ անգամ, մասնակցում էին 18-35 տարեկան կատարողներ Ղրղզստանից, Ուզբեկստանից, Թաթարստանից, Բաշկորտոստանից, Տիվայից, Ադրբեջանից, Վրաստանից, Բելառուսից, Հայաստանից, Կիպրոսից, Թուրքիայից, Բուլղարիայից, Կոսովոյից, Ինդոնեզիայից, Իսպանիայից, Կուբայից և Վենեսուելայից, ովքեր հաջողությունների են հասել միջազգային մրցույթներում։Մասնակցել է Մոսկվայում անցկացվող  "Ну ка, все вместе" հեռուսռանախագծին և հաղթել։

## Ժապավենագրություն

## Ծանոթագրություններ

Կատեգորիա:ՀԹՎ 2023 հոդվածներ
Կատեգորիա:Հայ երգչուհիներ
Էդուարդ Վերանյան

**Էդուարդ Ֆելիքսի Վերանյան** (), խորհրդային հայ ֆուտբոլիստ, հարձակվող։ ԽՍՀՄ սպորտի վարպետ։

1984 թվականից սկսել է խաղալ Աբովյանի երկրորդ լիգայում հանդես եկող «Կոտայք» թիմում, որի հետ դուրս է եկել առաջին լիգա։ 1985 թվականին սկսել է հանդես գալ բարձրագույն խմբի Երևանի Արարատ թիմում, սակայն չորս հանդիպում անցկացնելուց հետո մայիսին վերադարձել է Կոտայք։ 1986-1989 թվականներին «Արարատի» կազմում անցկացրել է 83 խաղ և դարձել 10 գոլի հեղինակ։ 1990 թվականին հանդես է եկել երկրորդ լիգայում Հոկտեմբերյանի «Արաքսում», 1991 թվականին՝ առաջին լիգայում՝ «Կոտայքի» կազմում։

Հայաստանի առաջնությունում հանդես է եկել Երևանի «Կիլիկիա» (1992), Կապանի «Սյունիք» (1992), Կոտայքի «Բանանց» (1993) ակումբներում։ 1992/93 մրցաշրջանում խաղացել է Վրաստանի առաջնությունում Լանչխուտի «Գուրիա»-ի կազմում։ 1994-1995 մրցաշրջաններում խաղացել է Ռուսաստանի առաջին լիգայի Սանկտ Պետերբուրգի «Սմենա-Սատուրն» / «Սատուրն-1991» թիմում։ Կարիերան ավարտել է Հայաստանում՝ 1996/97 մրցաշրջանում խաղալով «Երևան» և «Կոտայք» թիմերում։

1983 թվականին մասնակցել է ԽՍՀՄ Ժողովուրդների Սպարտակիադայի ֆուտբոլային մրցաշարին։

2000-ականներին մարզել է բակային մրցաշարին մասնակցող «Սպորտ Էքսպրես» - «Արարատ-Մ» (2001-2005) և «Լավանտ + Stern» (2006-2008) թիմերին։

Սերում է ֆուտբոլային ընտանիքից․ հայրը՝ Ֆելիքս Վերանյանն է, որդին՝ Խորեն Վերանյանը, ազգականները՝ Արթուր և Արտակ Եդիգարյանները, Գեղամ Եդիգարյանի որդիներն են։

## Ծանոթագրություններ

Կատեգորիա:Արարատի ֆուտբոլիստներ
Կատեգորիա:Գանձասարի ֆուտբոլիստներ
Կատեգորիա:Գուրիայի ֆուտբոլիստներ
Կատեգորիա:ԽՍՀՄ սպորտի վարպետներ
Կատեգորիա:Խորհրդահայեր
Կատեգորիա:Խորհրդային ֆուտբոլիստներ
Կատեգորիա:Կիլիկիայի ֆուտբոլիստներ
Կատեգորիա:Կոտայքի ֆուտբոլիստներ
Կատեգորիա:ՀԹՎ 2023 հոդվածներ
Կատեգորիա:Հայ ֆուտբոլիստներ
Կատեգորիա:Ուրարտուի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Էլեն Ռուդելիուս

**Էլեն Ռուդելիուս** (, ), շվեդ գրող և թարգմանչուհի։

## Կենսագրություն
Էլեն Ռուդելիուսը ծնվել է Նորչյոպինգում, 1885 թվականի փետրվարի 27-ին։ Նա վաճառական Պեռ Ակսել Ռուդելիուսի և Աննա Վիլհելմինա Ստրոմի դուստրն էր։ 1903 թվականին Ստոկհոլմի աղջիկների լիցեյն ավարտելուց հետո ընդունվել է Ուփսալայի համալսարան, որտեղ ուսումնասիրել է անգլերեն և ռոմանական լեզուների։ 1907 թվականին ստացել է փիլիսոփայական դոկտորի աստիճան։ Համալսարանն ավարտելուց հետո Էլենը վեց ամիս ապրել է Ռուսաստանում՝ սովորելով ռուսերեն, սակայն հոր մահից հետո վերադարձել է հայրենիք։

Շվեդիայում Էլենը դարձավ լրագրող, կարճ ժամանակ աշխատել է «Svenska Dagbladet» («Շվեդական օրաթերթ») (1908-1909) և «Dagens Nyheter» («Օրվա նորություններ»), (1909-1914) երկու ազգային խոշորագույն թերթերում, այնուհետև դարձավ ազատ լրագրող։ 1921-1923 թբականներին եղել է «Իդուն» թերթի խմբագրական քարտուղարը։ Նա իր հոդվածները ստորագրել է *Ռիդելիա* կեղծանունով, բայց ռուսերեն տեքստերը ստորագրել է *Ելենա Պետրովնա* անունով։

1910 թվականին նա սկսել է աշխատել որպես թարգմանչուհի՝ շվեդերեն թարգմանելով ռուս գրողների գրքերը։ Ընդհանուր առմամբ նա թարգմանել է Ֆյոդոր Դոստոևսկու, Լև Տոլստոյի և Անտոն Չեխովի մոտ 90 ստեղծագործություն։ Նա նաև թարգմանել է անգլերեն, ֆրանսերեն և իտալերեն՝ Առնոլդ Բենեթի, Գրացիա Դելեդայի և Ջոն Գոլսուորսիի ստեղծագործությունները։

Բացի թարգմանությունների վրա աշխատելուց, Էլենը շատ է ճանապարհորդել Եվրոպայում, երկար ժամանակ ապրել է Հռոմում և գրել բազմաթիվ ճանապարհորդական ուղեցույցներ դեպի Ստոկհոլմ, Հռոմ, Փարիզ, Բեռլին, Իտալիայի քաղաքներ, Գերմանիա և այլ ավյրեր։ Բացի ճամփորդական ուղեցույցներից, նա գրել է մի քանի խոհարարական գրքեր, որոնք գրել է 1940-ականներին, երբ պատերազմից տուժած Եվրոպայում ճանապարհորդությունն անհնարին է դարձել։ Նա նաև գրել է մի քանի աշխատություններ Ռուսաստանի պատմության վերաբերյալ, գրքեր շվեդ կանանց մասին և երկու ինքնակենսագրական։

Էլենը մահացել է Ստոկհոլմում, 1957 թվականին։ Գրող Քարինա Բուրմանը նրա մասին գիրք է գրել, որը կոչվում է «Մենք ռոմանտիկ ճանապարհորդներ ենք. Էլեն Ռուդելիուսի հետ Հռոմում» (2015)։

## Անձնական կյանք
1911-1922 թվականներին Էլենը եղել է շվեդ լրագրող Հարալդ Վեգների կինը։ Նրանք ունեցել են դուստր, որը հետագայում դարձել է գրող։

## Գրականություն
* Burman, Carina (2015). *Vi romantiska resenärer: med Ellen Rydelius i Rom*. Natur & Kultur
* Burman, Carina (2011). *Ellen Rydelius och det randiga livet. Folk jag aldrig mött: porträtt*
* Hedman, Dag (1999). *På 8 dagar: om Ellen Rydelius och hennes resehandböcker* 
* Ärlemalm, Inger (2000). *Cajsa Warg, Hiram och de andra: om svenska kokboksförfattarinnor: med 65 recept* 

## Ծանոթագրություններ

## Արտաքին հղումներ
* https://sok.riksarkivet.se/sbl/Presentation.aspx?id=6275
* https://litteraturbanken.se/%C3%B6vers%C3%A4ttarlexikon/artiklar/Ellen_Rydelius

Կատեգորիա:Շվեդ գրողներ
Կատեգորիա:Շվեդ կին գրողներ
Կատեգորիա:Շվեդ թարգմանիչներ
Կատեգորիա:20-րդ դարի թարգմանիչներ
Շեյի համախտանիշ

**Շեյի համախտանիշ**, հիվանդություն է, որն առաջանում է իդուրոնիդազ ֆերմենտի անբավարարությունից, ինչի հետևանքով օրգանիզմում կուտակվում են գլիկոզամինոգլիկաններ (GAGs)։

Մուկոպոլիսախարիդոզի I տիպի ամենաթեթև ենթատեսակն Շեյի համախտանիշն է, իսկ ամենածանր ենթատեսակը՝ Հուրլերի համախտանիշը։

Շեյի համախտանիշը բնութագրվում է եղջերաթաղանթի պղտորվածությամբ, դեմքի դիսմորֆիզմով և կյանքի նորմալ տևողությամբ։ Այս հիվանդութամբ մարդիկ կարող են ունենալ աորտալ անբավարարություն:

## Ախտանիշներ
Շեյի համախտանիշի ախտանիշները փոփոխական են և ավելի թույլն են արտահայտված քան Հուրլերի համախտանիշինը։ Ախտանիշները կարող են ի հայտ գալ մինչև 5 տարեկանը, սակայն հիվանդությունը երեխաների մոտ հաճախ ախտորոշվում է միայն 10 տարեկանից հետո։ Գլաուկոման, ցանցաթաղանթի դեգեներացիան և եղջերաթաղանթի պղտորվածությունը կարող են առաջացնել տեսողական խանգարումներ։ Այլ ախտանիշներ են աորտալ անբավարարությունը, դաստակային թունելի համախտանիշը, ձեռքերի և ոտքերի դեֆորմացիան, հոդերի կոշտացումը և քնի ապնոէ համախտանիշը։ Շեյի համախտանիշով մարդիկ կարող են ապրել մինչև հասուն տարիքը։

## Գենետիկա
Շեյի համախտանիշով հիվանդներն կրում են ''IDUA'' գենի երկու դեֆեկտավոր պատճեններ, որոնք գտնվում են 4-րդ քրոմոսոմի 4p16.3 հատվածում։ Սա այն գենն է, որը կոդավորում է իդուրոնիդազ ֆերմենտը։ Մուկոպոլիսախարիդոզի I-ի ենթատեսակ ունեցող բոլոր հիվանդներն ունեն նույն գենի մուտացիաներ, ինչը հանգեցնում է նույն ֆերմենտի անբավարարության։ Այնուամենայնիվ, Շեյի համախտանիշով հիվանդներն ունեն իդուրոնիդազ ֆերմենտի ավելի մեծ ակտիվություն, քան Հուրլերի համախտանիշով հիվանդները։

Քանի որ Շեյի համախտանիշը աուտոսոմ ռեցեսիվ հիվանդություն է, հիվանդ անձինք ունեն իդուրոնիդազ ֆերմենտը կոդավորող գենի երկու դեֆեկտավոր պատճեն։ Գենի մեկ նորմալ և մեկ դեֆեկտավոր պատճեններով ծնված մարդը կոչվում է կրող։ Վերջինիս օրգանիզմում արտադրվում է ավելի քիչ α-L-իդուրոնիդազ, քան գենի երկու նորմալ պատճեն ունեցող անհատի մոտ։ Այնուամենայնիվ, կրողների մոտ ֆերմենտի պակասած արտադրությունը բավարար է վերջինիս նորմալ գործելու համար, այդ իսկ պատճառով նրանց մոտ հիվանդության որևէ ախտանիշ չի դրսևորվում։

## Պատմություն
1919 թվականին գերմանացի մանկաբույժ Գերտրուդ Հուրլերը նկարագրեց մի համախտանիշ՝ կապված եղջերաթաղանթի պղտորման, կմախքային և ինտելեկտուալ խանգարումների հետ։ Սա հայտնի դարձավ որպես Հուրլերի համախտանիշ։ 1962 թվականին ակնաբույժ Հարոլդ Գ. Շեյը հայտնաբերեց Հուրլերի համախտանիշի ավելի թույլ տեսակ, որը նրա պատվին անվանվեց Շեյի համախտանիշ։

## Տես նաև
* Հուրլերի համախտանիշ
* Մորկիոյի համախտանիշ

## Ծանոթագրություններ

## Արտաքին հղումներ
* Mucopolysaccharidosis Type I

Կատեգորիա:2023 երիտասարդական ամառային վիքիճամբարի դասընթացի ժամանակ ստեղծված կամ բարելավված հոդվածներ
Կատեգորիա:Բժշկություն
Կատեգորիա:Գենետիկ հիվանդություններ և խանգարումներ
Կատեգորիա:Ժառանգական հիվանդություններ
Կատեգորիա:Համախտանիշներ
Կատեգորիա:Նյութափոխանակության խանգարումներ
Ռոման Միտիչյան

**Ռոման Միտիչյան** (), ամերիկահայ պրոֆեսիոնալ խառը մարտարվեստի վարպետ, դերասան և կասկադյոր։ Կարճ ժամանակով հայտնվել է Spike TV- ի *The Ultimate Fighter. Team Hughes* vs. *Team Serra հեռուստաշոուում՝* որպես Team Serra-ի անդամ, բայց վնասվածքի պատճառով ստիպված է եղել լքել շոուն։

## Կենսագրություն
Միտիչյանը ծնվել է Վանաձորում։ Ութ տարեկանից հաճախել է ազատ ոճի ըմբշամարտի պարապմունքների, այնուհետև անցել է սամբոյի և ձյուդոյի մարզումների։ 1997 թվականին իր ընտանիքի հետ տեղափոխվել է Ամերիկա և սկսել է մարզվել «Հայաստան» ձյուդոյի ակումբում Ջին Լեբելի և Գոքոր Չիվիչյանի ղեկավարությամբ։ 2000 թվականին հաստատվել է Լոս Անջելեսում՝ դերասանական արվեստում իրեն դրսևորելու մտադրությամբ։

## Մարզական կարիերա
Միտիչյանը խառը մարտարվեստի ասպարեզում մենամարտերի հաշվարկով 4-1 արդյունք ունենալուց հետո է հայտնվել *The Ultimate Fighter: Team Hughes vs.* *<a href="https://en.wikipedia.org/wiki/The_Ultimate_Fighter:_Team_Hughes_vs._Team_Serra" rel="mw:ExtLink" title="The Ultimate Fighter: Team Hughes vs. Team Serra" class="cx-link" data-linkid="133">Team Serra</a>* հեռուստաշոուում։ Նա կոտրել է արմունկը թիմի կազմի նախնական ընտրության գնահատման ժամանակ և անմիջապես հեռացվել է շոուից՝ հնարավորություն չստանալով պայքարի մեջ մտնելու։ Սակայն ավելի ուշ նրան վերադարձրին շոու՝ պայքարելու եզրափակչում, որտեղ հաղթեց Դորիան Փրայսին կոճ կողպեքի միջոցով ընդամենը 23 վայրկյանում, ինչի շնորհիվ պայմանագիր կնքեց UFC-ի հետ։ *UFC Fight Night 13-* ում իր հաջորդ մենամարտում նա երկրորդ մրցափուլում պարտվեց TUF 6-ի շրջանավարտ Ջորջ Սոտիրոպուլոսին TKO-ի միջոցով, ինչի հետևանքով UFC-ն խզեց կապերը նրա հետ։

## Դերասանական կարիերա
Ռոմանը դերեր և հնարքներ է կատարել տարբեր ֆիլմերում և հեռուստաշոուներում, այդ թվում՝ *NUMB3RS*, *[[Դեքստեր (հեռուստասերիալ)|Dexter]]*, *Felon*, *24*, *NCIS: Los Angeles*, *Takers*, *CSI: Miami*, *Sons of Anarchy*, *NCIS*, *[[C.S.I.. Հանցագործության վայրը Նյու Յորք|CSI: NY]]*, *[[Ջոն Ուիք|John Wick]]*, *[[Ֆորսաժ 7|Furious 7]]*, *Escape: Պլան 2. Հադես* և *[[Իշխանություն (ֆիլմ, 2018)|Փոխանորդ]]*։

## Ընտրյալ ֆիլմագրություն
### Ֆիլմ

### Հեռուստատեսություն

## Ծանոթագրություններ

## Արտաքին հղումներ
* 
* Professional MMA record for Roman Mitichyan from Sherdog 
* Roman Mitichyan at UFC
* 

Կատեգորիա:1978 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:Ամերիկահայ դերասաններ
Կատեգորիա:Ամերիկահայ մարզիկներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ապրող անձինք
Կատեգորիա:ՀԹՎ 2023 հոդվածներ
Կատեգորիա:Մարզիկներ այբբենական կարգով
Սթենլի Վեբեր

**Սթենլի Վեբերը** () Ֆրանսիացի դերասան և թատրոնի ռեժիսոր է։ Նա ճանաչված է իր Խուան Բորջիայի կերպարով *[[Բորջիա (հեռուստասերիալ)|Բորջիա]]* հեռուստասերիալից, և իր կերպարներով՝ *Ձեր մնացած կյանքի առաջին օրը*, *Թերեզ Դեսկեյրուն*, ինչպես նաև *[[Վիոլետտա (հեռուստասերիալ)|Վիոլետտա]]* ֆիլմերից։

## Վաղ կյանքը և Կրթությունը

Սթենլի Վեբերը ծնվել է 1986 թվականի հուլիսի 13-ին ֆրանսիայի մայրաքաղաք Փարիզում, դերասան Ջեյմս Վեբերի և իր կին Քրիստինի ընտանիքում։ Նա ունի մեկ քույր՝ Քիմը, և մեկ եղբայր՝ Թոմմին։

Վեբերը իր առաջին դերասանական դասերը ստացել է Ֆլորենտի դասընթացներից, ավելի ուշ ընդունվեց Ազգային Բարձրագույն Դրամատիկական Արվեստի Կոնսերվատորիա։ Ինչպես նաև նա սովորել է Լոնդոնի Դրամատիկ արվեստի և Երաժշտության ակադեմիայում։

## Թատրոն

## Կինեմատոգրաֆիա

## Ծանոթագրություններ